Christianus Lindner

Christianus (Theodisce Christian) Lindner (natus Wuppertal in oppido 7 Ianuarii 1979) est vir publicus Germaniae factionis FDP.

 Iuventus et munus 
Postquam anno 1998 testimonium maturitatis adeptus est, Lindner ad usque annum 2006 Bonnae rebus politicis, iuri publico atque philosophiae studebat. Annis ab 1997 ad 2004, societatem divulgationis possidebat. Annis 2000 et 2001 etiam societatem computatrorum rexit, quae autem mox corruit. Anno ab 2021, Administer Foederalis Aerarii Publici electus est.

 Cursus honorum 
Lindner ab anno 1995 sodalis FDP est et ab anno 1998 inter rectores factionis Rhenaniae Septentrionalis-Vestfaliae est. Annis ab 2000 ad 2009, Lindner legatus senatus terrae, annis ab 2004 ad 2010 secretarius generalis FDP huius terrae fuit. Anno 2009, primo legatus Dietae Foederalis Germaniae electus est. Mense Decembri 2009, Guidone Westerwelle praeside factionis suadente, secretarius generalis totius factionis creatus est. Die autem 14 Decembris 2011, nuntiavit se ab hoc officio recessurum; postquam factio sua suffragia diversa perdidit.Der Spiegel Online die 14 Decembris 2011. Anno autem 2013, noniam legatus electus est, quod factio FDP minus quam 5 centesimas suffragiorum acceperat. Die 7 Decembris 2013, novus praeses factionis electus est, successor Philippi Rösler, qui post cladem acceptam candidatus non iam fuit.www.bild.de die 7 Decembris 2013. Lindner die 24 Septembris 2017 legatus factionis suae ad Dietam Foederalem Germaniae electus estBiographia apud situm interretialem Dietae Foederalis Germaniae.. Die 25 Septembris 2017 Lindner etiam praeses fractionis eius Dietae Foederalis electus estwallstreet-online die 24 Septembris 2017..

Notae

 Nexus externi 

 Situs proprius (lingua Theodisca)
 Curriculum vitae in situ Dietae Foederalis Germaniae (lingua Theodisca) 

Categoria:Alumni Universitatis Bonnensis
Categoria:Legati Dietae Foederalis Germaniae
Categoria:Praesides Fractionis FDP Dietae Foederalis Germaniae
Categoria:Praesides FDP
Categoria:Secretarii generales FDP
Categoria:Administri Foederales Aerarii Publici